Jou Gesin | Solidariteit Wêreld - Page 4 of 138 - Just another Solidariteit Wêreld Sites siteJou Gesin | Solidariteit Wêreld | Just another Solidariteit Wêreld Sites site | Page 4
Tieners en alkoholmisbruik
Deur Marli Naidoo Suid-Afrika is die sesdegrootste alkohol verbruiker ter wêreld. Heelwat jong mense in ons land begin drink wanneer hulle nog baie jonk is. Daar is 13-jariges wat reeds alkohol gebruik. 50% van tieners het al alkoholiese drankies gedrink, en 25% van adolessente was al dronk. Hierdie tendens is tot die tieners se nadeel. Navorsing toon dat wanneer iemand reeds as tiener (jonger as 18) begin...
Deur Melodie Veldhuizen Erfenisdag (24 September) staan by baie Suid-Afrikaners bekend as Nasionale Braaidag (want braai is mos 'n tipies Suid-Afrikaanse tydverdryf). Nog 'n manier om ons kulturele erfenis te vier, is om tradisionele speletjies wat ons as kinders gespeel het in herinnering te roep en weer aan ons kinders bekend te stel en natuurlik ook saam met hulle te speel. Hier is 'n paar speletjies waaraan ek met nostalgie terugdink. Bok in die hok. Spelers staan in 'n afgebakende gebied (die hok), met twee spelers aan die buitekant, een aan elke kant van die hok. Die twee spelers aan die buitekant probeer die spelers in die hok met 'n ... Lees meer.
Deur Marli Naidoo Meer en meer Suid-Afrikaanse tieners is oorgewig. Daar is gevind dat 18% van tieners tussen 15 en 17 jaar oorgewig is of aan vetsug lei. Die koers is aansienlik hoër by meisies (22%) as seuns (15%), en in kinders wat in stedelike gebiede woon (20%) in vergelyking met landelike gebiede (16%). Dit is egter 'n komplekse probleem en die oorsaak het baie komponente. Daar is gevind dat kinders en tieners in baie gevalle oorgewig is én dat hulle groeigestremd is. Hulle eet kos maar die kos is arm aan mikronutriënte. Dit kom ook nie net voor by tieners in arm gemeenskappe nie. Toenames in rykdom en laer ... Lees meer.
Deur Marli Naidoo Selfs die liefste boeties en sussies baklei soms. Daar is gevind dat konflik tussen sibbe tot agt keer in 'n uur kan voorkom, dat susterpare geneig is om beter vriende vir mekaar te wees, en dat daar gewoonlik meer konflik voorkom wanneer een van die sibbe 'n seun is. Daar bestaan ongelukkig nie 'n towerstaffie wat ouers kan swaai of selfs 'n vyfpuntplan wat konflik tussen sibbe kan laat verdwyn nie. Daar is egter goeie nuus in die feit dat hierdie struwelinge heeltemal normaal is, en eintlik tot jou kinders se ontwikkeling bydra. Dit help kinders om uit te werk wat uniek en spesiaal is aan hulleself. ... Lees meer.
Deur Melodie Veldhuizen Het jy al ooit gewonder wat die ideale buitemuurse aktiwiteit of sportsoort is waaraan jou kind kan deelneem, veral gedurende hierdie tyd waarin almal maar moet waak teen fisieke kontak? Dan is skaak die antwoord. Skaak is 'n sport waar net twee spelers, die skaakbord en natuurlik die skaakstukke betrokke is. Vervolgens word die redes waarom dit 'n uitstekende sportsoort vir kinders is, kortliks bespreek. Dis uitstekende oefening vir die brein Tydens 'n skaakspel is die brein baie aktief. Omdat die brein soos 'n spier werk, het dit ook gereelde oefening nodig om te ontwikkel en gesond te bly. Met skaak word die linker- sowel as die ... Lees meer.
Deur Anja van den Berg Selfs voordat die Covid-19-pandemie sy kop uitgesteek het, het ouers as 'n kollektief – wêreldwyd – een van die hoogste uitbrandingsyfers gehad. Daarbenewens het die groep chroniese gevoelens van oneffektiewe ouerskap, intense uitputting en sinisme gerapporteer. Navorsing toon dat dit vir werkende enkelouers nog erger is. Op hul eie is hul tyd beperk en die eise wat aan hulle gestel word, is hoog. Die globale koronaviruspandemie het hulle onder selfs groter druk geplaas. Hulpbronne soos vriende, familie, kindersorg, saamrygroepe en naskoolprogramme is afgesny. Uitbranding is die treurige gevolg. Brigid Schulte sê uitbranding is nie 'n geïsoleerde probleem of persoonlike mislukking nie. Schulte is die outeur ... Lees meer.
Deur Melodie Veldhuizen Julle is nog lief vir mekaar, maar jul huwelik is nie meer die veilige plek wat dit vroeër was nie. Dalk is daar een of meer jakkalsies wat besig is om julle eens gesonde gelukkige huwelik te verwoes. Enkele insidente is nog verskoonbaar, maar 'n gereelde herhaling van dieselfde moet die gevaarligte laat flikker. Herken jy van hulle? Jy gebruik werk as verskoning om jou maat te vermy, deur lang ure op kantoor te bly of werk huis toe te bring. Finansies: Net een party bestuur jul geldsake, of julle is oneerlik oor hoe geld bestee is. ... Lees meer.
Deur Marli Naidoo Die verlies van respek vir mekaar kan 'n huwelik vinnig laat verbrokkel. Die goeie nuus is dat hierdie verlore respek herstel kan word en julle mekaar weer in ag sal kan neem. Wanneer julle mekaar respekteer, aanvaar julle dat julle verskillend is en verskillend oor dinge dink, julle respekteer persoonlike grense, het 'n gemeenskaplike verstandhouding oor wat aanvaarbaar is in julle verhouding, en daar is balans en regverdigheid. As daar 'n sirkel van gebalanseerde gee en neem is, is dit 'n teken van 'n respekvolle verhouding. Kies om respek te herstel. Dit is 'n doelbewuste besluit wat ... Lees meer.
Deur Melodie Veldhuizen Julle twyfel nie aan julle liefde vir mekaar nie. Tog voel julle dikwels ongeliefd en daarom onvergenoegd. Dis omdat mense liefde op verskillende maniere ervaar, daarom beleef jou geliefde die manier waarop jy toon dat jy omgee nie as liefde nie. Gary Chapman, 'n kundige op die gebied van verhoudings en huwelike, onderskei in sy boek, Vyf tale van die liefde, die volgende liefdestale: opbouende woorde, gehaltetyd, geskenke, diensbaarheid en fisieke aanraking. Opbouende woorde: Dit beteken komplimente vir spesifieke dinge wat jy aantreklik vind en opregte woorde van dank vir spesifieke dinge wat jou maat doen waarvoor ... Lees meer.
Bederf jou geliefde daagliks
Deur Marli Naidoo Met Valentynsdag op die horison, wil ons graag ons geliefdes lekker bederf. Ons hoef egter nie te wag vir 14 Februarie om hom/haar spesiaal te laat voel nie. Elke dag bring nuwe geleenthede om jou liefling met klein bederfies, wat min of niks kos, te verras. Onthou dat elke mens verskil. Dit is nie te sê dat jou man van dieselfde bederfies gaan hou as jy nie. Maak dus seker dat jy sy persoonlikheid, liefdestaal en smaak in ag neem wanneer jy besluit wat jy wil doen. Lees 'n boek of koerant aan hom voor terwyl hy ... Lees meer.
Deur Marli Naidoo Sommige mense kom wonderlik met hulle skoonfamilies oor die weg, maar dit is nie altyd die geval nie. Vir ander verg dit soms groot inspanning om selfs net in dieselfde vertrek te wees as hulle aangetroude familielede. Dit is egter selfs in hierdie situasies moontlik om Kersfees met jou skoonfamilie te oorleef en dat jy tog van die oomblikke kan geniet deur van die volgende wenke toe te pas. Wees bereid om buigsaam te wees, sonder om deur ander beheer te word. Hierdie is juis die seisoen van dankbaarheid en vrygewigsgesindheid, en dit sal almal baat om ... Lees meer.
Hoe om 'n kindervriendelike honderas te kies
Anja van den Berg Om 'n hond aan te skaf is soos om 'n splinternuwe gesinslid te kies. Dit is nie 'n besluit wat ligtelik geneem moet word nie en behoorlike navorsing behoort gedoen te word vir enige nuwe troeteldier. Waar kinders betrokke is, is die besluit des te meer belangrik. Om 'n hond vir die gesin te kry behels om na te lees oor rasse, die reputasie van die teler en die hond se gesondheid na te gaan en seker te maak jou kinders en leefruimte is geskik vir 'n spesifieke ras. "Die waarheid is dat sommige rasse nie ... Lees meer.
deur Sioné van Rooyen Mak konyne is oorspronklik van wilde hase geteel. Party is geteel vir die mooi pels, party vir vleis en ander om mee te skou. Om hulle as troeteldiere aan te hou, is 'n meer onlangse stokperdjie en soos ons sal sien, is daar 'n groot verskeidenheid om van te kies en te keur. Opreggeteelde konyne val in drie kategorieë wat in Engels bekend staan as normal fur breeds; fancy breeds; rex; en Satin breeds. Normalepels-tipe (normal fur breeds) Hierdie tipe het kort onderhare met langer stywer hare bo-oor. Sommige, soos die Kaliforniese en Nieu-Seelandse ... Lees meer.
Marli Naidoo Die verlies van 'n troeteldier is in baie gevalle 'n kindjie se eerste kennismaking met die dood. Dit kan hom dus hartseer laat, maar kan hom ook met gevoelens van skuld, vrees en verwarring vul. Sommige kinders sal selfs kwaad wees vir 'n maatjie wie se troeteldier nog lewendig is. Dit is dus ons werk om ons kinders deur hierdie moeilike tyd te help. 'n Kleuter sal heel moontlik nog nie die konsep van dood verstaan nie. Verduidelik aan hom dat sy diertjie dood is en nie gaan terugkom nie, maar dat dit glad nie sy ... Lees meer.
Eksotiese troeteldiere: Marmotte en hasies
Sioné van Rooyen Elke mens het 'n troeteldiertjie nodig om meer plesier uit die lewe te kry. Vir kinders is die sagte diere wat hulle kan vashou, die mees aantreklikste opsies. Buiten katte en klein hondjies, is die mees algemene troeteldiere hasies en marmotte. Dis maklik om vinnig in die naaste troeteldierwinkel in te stap en 'n dier te koop, maar dis 'n ontnugtering na 'n paar maande as dit nie die regte keuse vir die gesin was nie. Ons kyk vandag na die verskil tussen Hase en Marmotte as troeteldiere vir veral kinders. HASE Hase is meer ... Lees meer.
Krimpvarkies as troeteldiere: Stekelbolletjie liefde
Ronéll en Sioné van Rooyen Hy is so klein soos 'n man se hand, het 'n sagte magie, kort beentjies en 'n lang sagte snoetjie wat vroetel. Sy swart ogies staar jou vir 'n kort oomblikkie aan en dan klap hy toe soos 'n mossel in 'n stekelrige bolletjie ... maar hy is 'n liefde ... 'n krimpvarkie-liefde! Verskillende krimpvarkies Daar is vier Afrika-krimpvarkie-spesies, maar daar is ook ander in die wêreld, bv. die Afgaanse krimpvarkie, die langoorkrimpvarkie van Indië, en die Europese krimpvarkie. In Suider-Afrika is daar twee verskillende tipes krimpvarkies, naamlik die Afrika-pigmee en die wilde ... Lees meer.
Deur Melodie Veldhuizen Dis nie slegs gesinne se fisieke veiligheid wat deur gevare soos motorkapings, roof en inbrake bedreig word nie. Omdat die meeste hedendaagse gesinne tegnologie gebruik vir speel, ontspanning en werk, moet daar ook oor almal se aanlyn veiligheid gewaak word. Ons deel 'n paar veiligheidsmaatreëls. Installeer betroubare antivirussagteware om jul rekenaars teen virusse, spioenware en wanware te beskerm. Beveilig jul wi-fi netwerk sodat kubermisdadigers nie jul bandwydte gebruik of jul rekenaars met wanware besmet of wanware-aanvalle van jou stelsel af stuur nie. Gebruik 'n sterk wagwoord vir jou roeteerder , maak koordlose enkripsie moontlik om te verhoed ... Lees meer.
Deur Melodie Veldhuizen Baie van ons was al self slagoffers van misdaad, of ken iemand wat was. Dis 'n gegewe en ongelukkig nie iets waarvoor ons ons blind of doof kan hou nie. Almal is daagliks daaraan blootgestel, daarom is dit noodsaaklik om alles menslik moontlik te doen om onsself en ons geliefdes asook ons besittings te beskerm, tuis en ook op die pad. Veiligheid tuis Sluit alle deure en vensters wanneer niemand tuis gaan wees nie, maar ook wanneer julle tuis is. Belê in 'n sekuriteitstelsel en toets dit gereeld om te verseker dat dit in 'n goeie werkende ... Lees meer.
Deur Marli Naidoo Ons sal nie vir ons kinders 'n klip gee as hulle brood vra nie. Ongelukkig is daar wel ouers wat presies dít doen. Kindermishandeling kom in alle gemeenskappe voor, en kinders haat nie altyd die misbruiker nie. Die skuldige persoon is in die meeste gevalle iemand wat die kind of sy familie ken. Kindermishandeling is enige interaksie of gebrek aan interaksie deur 'n ouer of versorger wat lei tot nietoevallige skade aan die kind se fisiese toestand of ontwikkeling. Dit sluit nie net fisiese skade in nie, maar ook emosionele en seksuele mishandeling, en verwaarlosing. Seksuele mishandeling ... Lees meer.
Deur Wilma Bedford Padongelukke in Suid-Afrika is van die hoogste in die wêreld: wêreldwyd is daar 24.1 sterftes per 100 000 padgebruikers, terwyl in Suid Afrika die syfer 31.9 per 100 000 is. In Suid-Afrika word padsterftes veroorsaak deur dronkbestuur, spoed, bestuurders wie se aandag afgelei word, roekelose bestuur, voetgangers, slaggate en verslete remme en bande. Botsings is die hoof oorsaak van padsterftes en die bestuurders is meestal tussen 15-29 jaar oud. Daar is sprake dat veilige padgebruik ook in die skoolkurrikulum ingesluit gaan word, dus is die lang pad see toe is 'n gulde geleentheid om jou kinders prakties ... Lees meer.
Deur Nico Strydom Reën en swak sigbaarheid is die perfekte resep vir verkeerschaos. Die somerreëns wat uitsak en beurtkrag wat weer elke kort-kort kop uitsteek, het die Automobile-Assosiasie (AA) motoriste opnuut gewaarsku om ten alle tye waaksaam op die paaie te wees. "Swaar reën beinvloed sigbaarheid en kan ook tot gevolg hê dat verkeersligte buite werking is. Die probleem word verder vererger deur beurtkrag en kragonderbrekings wat ook tot gevolg het dat straatligte nie werk nie," sê die AA. Deurdringende reën kan verder ook veroorsaak dat slaggate oornag opduik. "Klein gate word groot slaggate en talle motoriste sien dié gate ... Lees meer.
Resep: Heerlike Kersfeesdrankie
Lea Brink Verfrissend en lekker koel vir ons warm Kersfees-dae. Jy benodig: 1½ bottel Chardonnay van jou keuse 400ml JC le Roux La Fleurette 400ml Appletizer 1 koppie fyngedrukte aarbeie ½ koppie fyngedrukte bloubessies 2 takkies fyngekapte roosmaryntakkies 2 koppies fyngesnyde waatlemoen ½ koppie fyngedrukte granate Voeg al die bestanddele bymekaar. Roer goed deur. Plaas in die yskas vir 'n paar ure voordat dit bedien word. Bedien in 'n groot beker of bak met baie ys. Roer gedurig deur sodat almal van die vrugte ook kan kry.
Deur Emsie Martin Dit is weereens daardie tyd van die jaar en die Nasionale Seereddingsinstituut (NSRI) doen 'n beroep op die publiek om 'n ingesteldheid te kweek naby die kus en binnelandse waters. Vir 'n veilige ervaring op die strand, kies 'n strand waar lewensredders aan diens is en swem tussen hulle vlae. As jy dit doen, hoef jy jou nie te bekommer oor trekstrome of skielik te diep te wees nie. Om jou arm op te lig en vir hulp te swaai sal die lewensredders aan diens vinnig laat reageer. Ongelukkig swem mense gereeld waar daar geen lewensredders aan ... Lees meer.
Resep: Gebakte kaneel-amandelbolletjies
Lea Brink Heerlik vir Kersoggend. Jy benodig: ½ koppie gehalveerde amandels ½ warm water 2 teelepels gis ¼ koppie strooisuiker ½ teelepel sout 120 ml melk ¼ koppie botter 2 geklitste eiers 4 koppies koekmeelblom ¼ koppie kakao 2 eetlepels kaneel 1 teelepel neutmuskaat ½ koppie rosyne Bolaag: 1 geklitste eier 2 eetlepels kakao 1 teelepel koekmeelblom 50 ml water Voeg 'n ½ koppie water en die gis bymekaar. Plaas eenkant om te rus. Meng die strooisuiker en sout saam in 'n mengbak. Voeg die res van die droë bestanddele by . Voeg die rosyne en amandels by die droë ... Lees meer.
Resep: Blomkool brosgebak
Lea Brink Wat is Kersfees week sonder heerlike blomkool. Jy benodig: ½ blomkoolkop 2 koppies geel cheddarkaas 1 koppie wit cheddarkaas 250ml suurroom ½ koppie melk 1 eier sout en peper na smaak Bolaag: Broodkrummels ¼ koppie gesmelte botter Verhit die oond tot by 180ºC. Was die blomkool en breek dit in klein eetbare boompies. Klits die eier en meng die suurroom, melk, geel cheddarkaas, sous en peper saam. Skep die blomkool by die suurrroomkaassous en roer dit goed deur. Skep die blomkoolmengsel in 'n oondbak. Strooi die wit cheddarkaas bo-oor die blomkoolmengsel. Meng die broodkrummels en botter saam. Strooi ... Lees meer.
Resep: Aarbei- en perskeroom-rollade
Lea Brink Soet gebak vir Kersfeesweek Jy benodig: 225g melksjokolade 50g donker sjokolade 4 eiers, geskei ½ koppie strooisuiker Roomvulsel: 250 ml vars room 5 fyngesnyde perskes 200g fyngesnyde aarbeie ½ koppie gekapte pekanneute 5 eetlepels strooisuiker Verhit die oond tot 180ºC. Voer 'n bakplaat/pan uit met bakpapier en botter. Klits die eiergele en strooisuiker saam tot liggeel. Smelt die sjokolade en roer in by die eiermengsel. Klits die eierwitte styf en vou dit in die sjokoladebeslag. Skep die sjokolademengsel in die bakplaat en bak dit in die oond vir 15-20 minute of tot dit goudbruin is. Plaas eenkant op ... Lees meer.
Lea Brink Vullende en voedsame winterskos. Jy benodig: 500g kruisskyf 2 groot eiervrugte ½ fyngekapte ui 1 blikkie gehalveerde tamaties 1 pakkie bruinuiesop 1 eetlepel fyngekapte salieblare 1 teelepel komyn 1 teelepel koljander 2 fyngekapte knoffelhuisies Sous: 4 eetlepels botter 4 eetlepels koekmeelblom 2½ koppies melk sout en peper na smaak Verhit die oond tot 220ºC. Skil ek sny die eiervrugte in skywe, pak op 'n oondplaat en bak in die oond vir ongeveer 10 minute totdat die eiervrugskywe verkleur om die kante. Sny die kruisskyf op in klein blokkies. Braai die kruisskyfblokkies en uie in 'n pan met 'n ... Lees meer.
Lea Brink Die beste koekies onder die son. Ek het altyd van hierdie koekies in die koekieblik. Jy benodig: 2½ koppies koekmeelblom 1 teelepel koeksoda ½ teelepel sout 120g botter 2 koppies bruinsuiker 2 eiers 1 koppie melk- of donkersjokoladestukkies ("chocolate chips") ½ koppie witsjokoladestukkies 1 eetlepel fyngekapte pekanneute 1½ teelepels vanielje-ekstrak Verhit die oond tot 180ºC. Voor 'n bakplaat uit met bakpapier en spuit met Spray and Cook. Sif die koekmeelblom, sout en koeksoda saam in 'n mengbak. Klop die botter en suiker saam in 'n elektriese menger totdat die botter ligroom in kleur is. Voeg die eiers en ... Lees meer.
Lea Brink Almal geniet dit om piesangbrood te bak. Hierdie piesangbrood sal verreweg jou gunsteling wees. Jy benodig: 4 medium grootte piesangs ¾ koppie suiker 2 eetlepels sonneblomolie 1 teelepel vanielje-ekstrak 1/3 koppie melk 1½ koppies koekmeelblom 1 teelepel koeksoda ¾ teelepel sout 3 eetlepels kakaopoeier 6 eetlepels kookwater Verhit die oond tot 180ºC. Smeer 'n broodpannetjie met botter en strooi 'n klein bietjie koekmeelblom op die bodem van die pannetjie om seker te maak die piesangbroodjie sal nie vassit nie. Druk die piesangs baie fyn met 'n vurk. Voeg die piesangs, suiker, olie, melk en vanielje-ekstrak saam in 'n ... Lees meer.
Lea Brink 'n Gesonde peuselhappie vir die jongspan. Jy kan die resep aanpas as jou kind allergies is vir grondboontjies. Jy benodig: 2 koppies rou hawermout ½ koppie amandelbotter of grondboontjiebotter ½ koppie rou heuning of goue stroop ½ koppie kokosneutolie ¼ koppie kakao ¼ teelepel vanielje-ekstrak Meng al die bestanddele saam en roer goed deur. Skep 'n eetlepelvol van die hawermoutkoekiebeslag op 'n bakplaat. Herhaal die proses totdat daar omtrent 15 koekies op jou bakplaat is. Plaas in die vrieskas vir een uur voordat jy dit geniet. Pak die hawermoutkoekies in 'n plastiekhouer en bêre in die vrieskas. Eet ... Lees meer.
Lea Brink Vul jou huis met die lekkerste aroma van varsgebakte brood. Jy benodig: 1½ koppies gaar en fyngedrukte soetpatats 3 eetlepels water ½ koppie olie 2 eiers ¼ koppie suurroom 1 teelepel vanielje-ekstrak 1¾ koppies koekmeelblom 1¼ koppies suiker ¼ koppie bruinsuiker 2 teelepels koeksoda 1 teelepel kaneel ½ koppie gekapte pekanneute 1 teelepel neutmuskaat knippie sout 1 teelepel komyn 1 teelepel fyngerasperde gemmer Verhit die oond tot 180ºC. Smeer 'n koekpannetjie met Spray and Cook. Meng die soetpatats, eiers, olie, suurroom en vanielje-ekstrak saam. Sif die droë bestanddele saam. Meng die droë bestanddele met die soetpatatmengsel en voeg ... Lees meer.